AUCT สุดเจ๋ง! คว้างานจัดประมูล 4G ทั้ง 2 คลื่นความถี่
AUCT สุดเจ๋ง! คว้างานประมูล 4G ทั้งคลื่นความถี่ 1800 เมกะเฮิรตซ์ และ 900 เมกะเฮิรตซ์ ที่จะมีในเดือนพ.ย.นี้ 
14 ต.ค. 2558

ผู้สื่อข่าวรายงานว่า การประมูล 4G บนคลื่นความถี่ 1800 เมกะเฮิรตซ์ และ 900 เมกะเฮิรตซ์ ที่จะเกิดขึ้นในช่วงต้นเดือนพฤศจิกายนนี้ได้ผู้ดำเนินการประมูลแล้วคือ บริษัท สหการประมูล จำกัด (มหาชน) หรือ AUCT โดยคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เพิ่งจะมีมติอนุมัติให้ AUCT ได้ดำเนินการประมูล เมื่อวันจันทร์ที่ 12 ต.ค.ที่ผ่านมา โดย AUCT จะได้รับผลตอบแทนในรูปแบบเหมาจ่าย
อนึ่งก่อนหน้านี้ นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (เลขาธิการ กสทช.) เปิดเผยว่า การประมูล 4G ที่เกิดขึ้นในครั้งนี้ จะมีเม็ดเงินที่เกิดจากการประมูลทั้ง 2 คลื่นไม่น้อยกว่า 7.3 หมื่นล้านบาทที่จะนำส่งแผ่นดิน